Limeta
Limeta (arapski i francuskog lim) je naziv za voće raznih rodova, promjera do 6 cm. Limete su obično kisele i dobar su izvor vitamina C. Često se dodaju različitim jelima, napitcima i mirisima. Rastu tijekom cijele godine, a nešto su manje i okruglije od limuna.

Povijest 

Vjeru je se da je limeta porijeklom iz Indije ili Malezije. Limete su se počele uzgajati u Iraku i Perziji, prvi nasadi koji su bili namijenjeni trgovini zasađeni su u Babilonu, današnjem južnom Iraku.

Upotreba 

Kako bi spriječili skorbut britanski su moreplovci u 19. stoljeću dobijali dnevno sljedovanje citrusa, u početku limuna, a kasnije limete. Tek su kasnije otkrili da je količina vitamina C u limeti četiri puta manja od one u limunu, ali su ovo saznanje čuvali u najstrožoj tajnosti. Ipak su nastavili koristiti limetu jer im je bila dostupnija u njihovim kolonijama.

Ekstrakti i ulja limeta često se koriste u parfemima, sredstvima za čišćenje i za aromaterapiju.

Jedna od najraširenijih primjena limeta je u koktelima poput caipirinhe, mojita, daiquiria, margarite, cosmopolitana ili gimleta.

Kad se koža navlažena limetinim sokom izloži ultraljubičastom zračenju može se pojaviti fitodermatitis, koji može izazvati potamnjenje kože, otekline i pojavu mjehurića. Konobari koji često pripremaju koktele mogu zbog visoke koncentracije furanokumarina u limetama dobiti fitodermatitis.

Vrste limeta 
 Australske limete
 Australska pustinjska limeta (Citrus glauca)
 Australska prstasta limeta (Citrus australasica)
 Australska okrugla limeta (Citrus australis)
 Prava limeta (Citrus aurantiifolia)
 Obična limeta (Citrus × latifolia)
 Kvrgava limeta (Citrus hystrix)
 Limetka (Citrus × floridana), hibridi limete i kumkvata
 Crvena limeta, ili Krvava-Limeta
 Španjolska limeta (Melicoccus bijugatus)
 Slatka limeta (Citrus limetta)
 Divlja limeta (Adelia ricinella)

Slike

Izvori 

Citrus
Ljekovito bilje